ABBA

ABBA on Rootsi popmuusika ansambel, mis tegutses aastatel 1972–1982 ja 2018–2022. Ansambli liikmed on Benny Andersson, Agnetha Fältskog, Anni-Frid Lyngstad ja Björn Ulvaeus. Björn ja Agnetha ning Benny ja Anni-Frid olid abielupaarid (abiellusid vastavalt 1971 ja 1978). Ansambli nimi moodustati 1973. aastal ansambli liikmete eesnimede esitähtedest. Ulvaeus oli varem esinenud ansambliga Hootenanny Singers ja Andersson ansambliga Hep Stars; Lyngstad ja Fältskog olid tuntud sooloartistidena. Nad moodustasid ansambli, mille nimi oli esialgu Björn, Benny, Agnetha & Frida. Aastal 1973 oli Rootsis ja Norras suur hitt nende laul "Ring, Ring". Neil ilmus ka samanimeline album. Pärast 1974. aasta Eurovisiooni lauluvõistluse võitmist lauluga "Waterloo" saavutas ABBA enneolematu edu nii Euroopas, Ameerika Ühendriikides kui ka Austraalias. ABBA plaate on müüdud kokku vähemalt 370 miljonit eksemplari. Oma hiilgeajal 1970. aastate lõpus oli ABBA The Beatlesi järel populaarsuselt teine ansambel. Avalikkus polnud aga teadlik, et koos eduga kasvasid ka ansamblisisesed pinged. Kui Benny ja Anni-Frid olid just 6. oktoobril 1978 abiellunud, teatasid Björn ja Agnetha jaanuaris 1979, kui albumi Voulez-vous väljatulek venis, et lahutavad. Lahutus jõustus juulis 1980. Seetõttu on ansambli hilisemad laulud (album "Super Trouper") tumedamate, introspektiivsemate sõnadega. Tihti on ekslikult arvatud, et laul "The Winner Takes It All" räägib Björni ja Agnetha lahutusest. 1981. aastaks, kui välja tuli järgmine album "The Visitors", olid pinged juba vägagi teada. 26. novembril 1980 läksid ka Benny ja Anni-Frid lahku, lahutus jõustus veebruaris 1981. Oli selge, et peale lahutusi ei olnud liikmete omavahelised suhted enam head. Novembris 1982 tuli välja kogumikalbum "The Singles: The First Ten Years", ABBA viimane esinemine Rootsis toimus 19. novembril 1982 telesaates Nöjesmaskinen, 11. detsembril 1982 toimus viimane esinemine Stockholmi telestuudios, mida näidati otseesituses Suurbritannias telesaates The Late, Late Breakfast Show. 1981. aastal otsustas ansambel teha pausi; 1982 mindi ametlikult laiali. Pärast seda hakkasid Björn ja Benny kirjutama peamiselt lavamuusikat, samas kui Agnetha ja Anni-Frid alustasid soolokarjääri. 7. mail 2013 avati Stockholmis ABBA muuseum. 2016. aastal ärgitas produtsent Simon Fuller ansamblit taas kokku tulema, ansambel sõlmis temaga uute lugude lepingu ning asus uut repertuaari ette valmistama. 27. aprillil 2018 teatasid ansambli liikmed ka avalikkusele, et on otsustanud üle 35 aasta taas kokku tulla ja uusi laule kirjutama hakata. Esimest uut lugu esitleti 2018. aasta detsembris. 2. septembril 2021 toodi välja laulud "I Still Have Faith in You" ja "Don't Shut Me Down" ning 5. novembril 2021 uus album "Voyage". 2022. aastal avati eriline virtuaalkeskkond "ABBA Voyage", kus saab vaadata-kuulata ABBA virtuaalkontserte, mis toimuksid justkui tänapäevases Londoni olümpiapargis spetsiaalselt ABBA-le ehitatud ABBA Arenal, kuid kus ansambli lauljad (õigupoolest nende avatarid ehk ABBAtarid) võivad näha välja nii, nagu oleksid astunud välja 1977. aastast. Ehkki "ABBA Voyage'i" programm kestab lepingu järgi veel 2023. aastani, läks ABBA 2022. aastal lõplikult lahku. Andersson ja Ulvaeus on kirjutanud muusika muusikalidele "Chess" (1984, Tim Rice'i libreto) ja "Kristina från Duvemåla" (1995, Anderssoni muusika ja Ulvaeuse rootsikeelne tekst). Andersson, Fältskog ja Lyngstad on andnud välja sooloplaate. Björn Ulvaeus Benny Andersson Agnetha Fältskog Anni-Frid Lyngstad "Ring Ring" (1973) "Waterloo" (1974) "Abba" (1975) "Arrival" (1976) – (UK nr 1) "The Album" (1977) – (UK nr 1) "Voulez-Vous" (1979) – (UK nr 1) "Super Trouper" (1980) – (UK nr 1) "Gracias Por La Musica" (1980) (hispaaniakeelne) "The Visitors" (1981) (UK nr 1) "Abba Live" (1986) "Voyage" (2021) "Honey Honey" (1974) "Greatest Hits" (1976) "Greatest Hits vol 2" (1979) "The Singles: The First Ten Years" (1982) "The Love Songs" (1982) "Abba International" (1982) "Thank You For The Music: A Collection" (1983) "Energhighs" (1983) "The Abba Special" (1983) "From Abba With Love" (1984) "Abba Live" (1986) "The Collection" (1987) "Abba: The Hits" (1987) "Abba: The Hits 2" (1988) "Abba: The Hits 3" (1988) "The Collection: vol 2" (1988) "Absolute Abba" (1988) "Abba Gold: Greatest Hits" (1992) "More Abba Gold: More Abba Hits" (1993) "Thank You For The Music: 4 CD-Box"(1994) "The Music Still Goes On" (1996) "Forever Gold" (1996) "Love Stories" (1998) "The Definitive Collection" (2001) "Abba: The Complete Studio Recordings" (2005) "Abba: Number Ones " (2006) "Abba: The Albums" (2008) "Abba: The Essential Collection" (2012) "Abba Gold: Greatest Hits (40th Anniversary Edition) (3 CD) " (2014) "Abba: Live at Wembley Arena" (2 CD) (2014) "Abba: The Singles " (2014) "SOS" (1975) – (UK nr 6) "Mamma Mia" (1975) – (UK nr 1) "Fernando" (1976) – (UK nr 1; nr 1 veel 10 riigis üle maailma) "Dancing Queen" (1976) – (UK nr 1; USA nr 1; nr 1 veel 11 riigis üle maailma) "Money, Money, Money" (1976) – (UK nr 3; nr 1 6 riigis) "Knowing Me, Knowing You" (1977) – (UK nr 1) "The Name Of The Game" (1977) – (UK nr 1) "Take A Chance On Me" (1978) – (UK nr 1; USA nr 3) "Chiquitita" (1979) – (UK nr 2) "I Have A Dream" ("Gimme! Gimme! Gimme!"; 1979) – (UK nr 2) "The Winner Takes It All" (1980) – (UK nr 1; USA nr 8) "Super Trouper" (1980) – (UK nr 1) "One Of Us "(1981) – (UK nr 3) Tuntumate hittide seas on veel "Ring Ring" (1973), "Waterloo" (1974), "I Do, I Do, I Do, I Do, I Do" (oli edukas Austraalias, Lõuna-Aafrika Vabariigis, Šveitsis ja Skandinaavias), "Summer Night City" (1978), "Does Your Mother Know", "Angeleyes" (1979), "Lay All Your Love On Me" (1980), "One Of Us" (1981) ja "The Day Before You Came" (1982). "ABBA – The Movie" (1977) "ABBA – In Concert" (1980) "ABBA – The Definitive Collection" (2004) "Mamma Mia!" (2008) "Mamma Mia! Here We Go Again"(2018) Adam Sherwin. It's Abba on the phone making a lot more money, money, money, The Times, 19.04.2006 abbasite.com ABBA koduleht ABBAinter.net Teleesinemiste arhiiv Abba:https://hitster.fm/abba/money-money-money